Üzletfejlesztő alapok I. tanfolyam

Az üzletfejlesztő egy polihisztor. Mindenhez pontosan annyit ért, amennyire szükség van. Be tudja osztani az idejét, meggyőzően tud érvelni, könnyedén tart akár pár órás készülődéssel is komolyabb prezentációt, szervezetfejlesztési feladatokat is el tud látni, valamint korrekt módon bánik az emberekkel, ért a nyelvükön, és bármikor meg tud szervezni egy pár száz fős rendezvény. Ez még csak a jéghegy csúcsa. A tanfolyammal megismerkedünk olyan területekkel, melyeken belül, ha mélyebbre ássuk magunkat, akkor nagyon értékes munkát tudunk végezni akár vállalkozóként, akár munkavállalóként. A tanfolyam ezen az úton indítja el a résztvevőket, folyamatos gyakorlati feladatokkal és elméleti tudással. A tanfolyam alatt pedig folyamatosan kapnak olvasmánylistákat magyar és angol nyelven is. Aki mind az I., mind a II. tanfolyamot megcsinálja, képes lesz felépíteni egy üzleti tervet a vállalkozás leírásától kezdve, a marketingterven át, az értékesítési stratégiáig. Intenzív, alapos, szerteágazó tudást lehet megszerezni. Azonban kitartás is kell hozzá, mivel ennyi területet egyszerre ismerni mérhetetlen energiákat igényelnek, de mindegyiket egyszerűen, érthető módon tanuljuk.

A tanfolyam időtartama:

24 óra (8 alkalom, alkalmanként 3 óra).

Jelentkezési feltétel:

Nincs, azonban vállalkozóknak, vállalkozás előtt állóknak, valamint vállalkozások üzletfejlesztésével foglalkozó munkavállalóinak ajánlott.

Helyszín(ek):

Budapest, 2019-ben további városok lesznek. Pontos helyszín a jelentkezési határidő leteltét követően lesz elküldve elektronikus úton.

A tanfolyamot követően oklevél kerül kiállításra. Vizsga nincs, azonban minden alkalom anyagával kapcsolatban gyakorlati feladatokat kell megoldani egyénileg és csoportban is, melyekre visszajelzéseket és tanácsokat kapnak a kedves résztvevők.

A tanfolyam díja:

59.000,- Ft (ÁFA nem terheli). Szerződéssel és számlával!

Maximum 30 fő jelentkezésére van lehetőség tanfolyamonként. A tanfolyam indulásához szükséges minimális létszám 10 fő.

Érdeklődni lehet a drhanczpatrik@lavie.hu email címen, vagy a +3620/571-0738-as telefonszámon. Az Érdeklődőknek kiküldésre kerül egy rövid tájékoztató, valamint a jelentkezés további menete.

ELŐJELENTKEZÉSI HATÁRIDŐ: 2018. november 5. éjfél. Amennyiben ezen időpontot megelőzően már jelentkezett 10 fő, jelezni fogjuk a Kedves Résztvevőknek és megkezdődhet a hivatalos jelentkezés.

Oktatási napok:

2018. november 12. hétfő – 17.00 - 20.00 óra: Időgazdálkodás.

2018. november 21. szerda – 17.00 - 20.00 óra: Érveléstechnika.

2018. november 26. hétfő – 17.00 - 20.00 óra: Testbeszéd, meggyőzés.

2018. december 3. hétfő – 17.00 - 20.00 óra: Szervezet- és vezetéselmélet.

2018. december 5. szerda – 17.00 - 20.00 óra: Szervezetfejlesztés.

2018. december 10. hétfő – 17.00 - 20.00 óra: Emberi erőforrásmenedzsment.

2018. december 12. szerda – 17.00-20.00 óra: Rendezvényszervezés.

Az oktatásokat tartja: Dr. Hancz Patrik (jogász-közgazdász, rendezvényszervező, emberi erőforrás szakmenedzser):

* a La Vie Szervezés- és Szolgáltatás Bt. ügyvezetője,
* az Airon Trust Bizalmi Vagyonkezelő Kft. üzletfejlesztője,
* az Aegon Magyarország Általános Biztosító Zrt. hálózati értékesítési oktatója.

*2019-ben lesz az Üzletfejlesztő alapok II. tanfolyam, melyre csak azon Kedves Érdeklődők tudnak jelentkezni, akkor elvégezték ezt a tanfolyamot. A tanfolyam tartalmazza majd többek között: szervezeti magatartás, menedzsment alapok, stratégiai menedzsment, marketingkutatás, nemzetközi marketing, stratégiai marketing, értékesítési stratégia, pályázatírás, projektmenedzsment, komplett üzleti modell elkészítése.*